|  |  |  |  |  |
| --- | --- | --- | --- | --- |
| Številka: | 43001-436/2021-05 |  | oznaka naročila: | A-192/21 G  |
| Datum: | 1.11.2021 |  | MFERAC: | 2431-21-001644/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazov »Kubed« na cesti R1-208/1059 Kortine - Gračišče** **od km 6,520 do km 6,930** |

**JN007053/2021-B01 - A-192/21; datum objave: 14.10.2021**

**Datum prejema: 1.11.2021   13:10**

**Vprašanje:**

Pozdravljeni.

Glede na vaš zadnji odgvor:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Prosimo za dopolnitev pogoja za sodelovanje:
3.2.3.4 Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih deset let pred rokom za oddajo ponudb:
a) rekonstrukcijo ali obnovo državne ceste skupaj z izvedbo podpornih in/ali opornih kamnitih zložb (kamen v betonu) v vrednosti vsaj 600.000 EUR brez DDV;
in namreč, da se pri rekonstrukciji ali obnovi dopolni še z opisom "ali novogradnjo", ker tehnologija in zahtevnost takšnih del ne razlikuje bistveno. Enaka dopolnitev tudi pri točki 3.2.3.3.

Hvala

Lep pozdrav

ODGOVOR
Vsa pogodbena dela se izvajajo v območju državne ceste R1-208. Dela se bodo izvajala ob polovični zapori z neprekinjenim izmeničnim semaforskim vodenjem prometa. Tehnologija in zahtevnost gradnje ob odvijanju prometa v območju gradbišča ni primerljiva izvedbi del pri novogradnji.
Naročnik zahtev razpisne dokumentacije ne bo spreminjal.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

naj vas opozorimo na sledeče:
- da se bo izvajala novogradnja kamnite zložbe. Torej je pogoj nesorazmeren s točkami iz pogoja a.
- da je pogoj nesorazmeren z ostalimi JN istega naročnika. Namreč isti naročnik za aktualna in tudi stara JN je povsod, kjer se je izvajala rekonstrukcija priznal tudi referenco iz novogradnje in obratno, kjer se je izvajala novogradnja, je priznaval tudi referenco iz rekonstrukcije. Torej gre za dvojna merila istega naročnika, ki v zgoraj navedenenumu odgovoru nima jasne razlage in nobene podlage. Namreč, vsaka rekonstruckija in novogradnja lahko vsebujeta iste postavke za izvedbo npr. skalometa, ceste itd.
- tudi novogradnje se izvajajo pod polovničimi zaporami, delnimi zaporami, zato odgovor naročnika gre za drugačno tehnologijo in zahtevnost nima nobene osnove in v tem primeru pomeni diskiminatoren in pomeni omejevanje konkurence, ki je tovrstna dela že izvedla in je za to tudi usposobljena.

V primeru, če naročnik ne bo spreminjal pogojev do 02.11.2021(vprašanja so do 03.11.2021), bomo vsa aktualna naročila primorani dejansko prikazati in bo moral naročnik v tem primeru tudi na ostalih JN naročilih zavzeti enako stališče glede pojmov novogradnja/rekonstrukcija in priznavanje sposobnosti.

Nesprejemljivo je namreč, da se za ena javna naročila tolmači na takšen način(kot v tem primeru), na drugih javnih naročilih pa na drugačen način in to velja za istega javnega naročnika: , Ministrstvo za infrastrukturo, Direkcija Republike Slovenije
Zato naročnika tako kot je že zapisal predhodnik še enkrat pozivamo, da spremeni pogoja 3.2.3.4 in 3.2.3.3.

Hvala in lep pozdrav.

**Odgovor:**

Predmet naročila je sanacija plazenja. Vsa, s projektno dokumentacijo predvidena dela, se bodo izvajala v območju obstoječega cestnega telesa in varovalnega pasu državne ceste. Ves čas gradnje bo potrebno zagotavljati varno potekanje izmenično enosmernega prometa.

Pooblaščeni koncesionar postavlja prometno signalizacijo skladno s potrjenim elaboratom vodenja prometa med gradnjo. Vse ostale aktivnosti za zagotavljanje varne prevoznosti državne ceste med gradnjo so v domeni izvajalca. Tehnologija in zahtevnost gradnje ob stalnem zagotavljanju prevoznosti ceste po enem voznem pasu, ob zelo globokih izkopih in plazljivosti brežine, ni primerljiva izvedbi del pri novogradnji, kjer ni potrebno zagotavljati varnega odvijanja prometa.

Ker v razpisanem primeru torej ne gre za novogradnjo, naročnik zahtev razpisne dokumentacije ne bo spreminjal.